paragraph_text: "Give Me All Your Luvin'" je pjesma američke pjevačice Madonne s dvanaestog studijskog albuma MDNA. Na singlu ugošćuje pjevačice M.I.A.-u i Nicki Minaj a pjesma je objavljena 3. veljače 2012. To je prvo Madonnino izdanje u novoj izdavačkoj kući Interscope Records s kojom je sklopila ugovor za sljedeća tri albuma. Madonna je potvrdila da će pjesmu izvesti 5. veljače 2012. na poluvremenu 46. izdanja Super Bowl 2012. Demosnimka je procurila na internet 8. studenog 2011., a ta verzija sadrži samo Madonnin vokal.